Gabriela Cabezón Cámara

Gabriela Cabezón Cámara (San Isidro, 1968ko azaroaren 4a) idazle eta kazetari argentinarra da. Feminismo eta inguruemenaren aldeko ekintzailea da. Bere eleberri bat, Las niñas del naranjel, Katalina Erausori buruzkoa da; lan horrekin Mexikoko Sor Juana Inés de la Cruz Saria bereganatu zuen. Bere literatura queer apustutzat hartua izan da.https://www.pagina12.com.ar/diario/suplementos/soy/1-861-2009-07-10.html

 Biografia 
Gabriela Cabezón Cámara Buenos Airesko probintzian jaio zen. Buenos Airesko Unibertsitatean Letrak ikasi zituen. Bere lehenengo testua 2006an argitaratu zuen, «La hermana Cleopatra», antologia batean. 2011an bere lehenengo eleberri laburra plazaratu zuen, Le viste la cara a Dios; liburu horrek emakumeen trafikoaz aritu zen eta Revista Ñk Urteko Liburua izendatu zuen.https://web.archive.org/web/20201122003429/https://core.ac.uk/download/pdf/76491831.pdf 2009an, Cabezón Camarak Eterna Cadencia argitaletxean argitaratu zuen bere lehen eleberri luzea, La Virgen Cabeza, Buenos Aires hiriko txabola auzo batean santa bat bezala gurtzen den trabesti baten istorioa kontatzen duena. Testua arrakasta izan zuen kritika zein publiko aldetik, eta egilea Argentinako literatura garaikidearen esparruan kokatu zuen. 2013an, Berkeleyko Unibertsitatean beka bat jaso zuen bertan idazle gisa bizitzeko. Urte berean, Beya. Le viste la cara a Dios eleberri grafikoa argitaratu zuen, izen bereko ipuinetik abiatuta, eta Iñaki Echeverriaren ilustrazioak izan zituen. 2014an, bere bigarren eleberri laburra argitaratu zuen, Romance de la negra rubia, Le viste la cara a Dios eta La Virgen Cabeza eleberriek osatutako «trilogia iluna» amaitu zuena.https://eternacadencia.com.ar/nota/-quot-hoy-escribo-desde-la-alegria-quot-/9144

2017an, bere bigarren eleberri luzea plazaratu zuen: Las aventuras de la China Iron. New York Times egunkariaren gaztelaniazko edizioak eta El País egunkariak aukeratu zuten eleberria urteko liburuen artean. Ingelesezko itzulpena, The Adventures of China Iron Booker Internationak sarirako izendatua izan zen 2020an. 2023an, hirugarren eleberri luzea plazaratu zuen, Las niñas del naranjel, Katalina Erauso mojari buruzko liburua; lan hau hiru sari eskuratu zituen eta zabalkunde handia ezagutu zuen.https://www.infobae.com/cultura/2024/10/28/la-argentina-gabriela-cabezon-camara-gano-el-premio-sor-juana-por-la-historia-de-la-monja-que-se-hizo-alferez/

 Obra 
 Eleberriak 
 2009: La Virgen Cabeza
 2014: Romance de la negra rubiahttps://web.archive.org/web/20140527102643/http://www.diarioz.com.ar/#!/nota/gabriela-cabezon-camara-mis-novelas-son-politicamente-rabiosas-37843/
 2017: Las aventuras de la China Ironhttps://www.infobae.com/cultura/2017/11/19/gabriela-cabezon-camara-me-gustan-las-historias-de-mujeres-fuertes-y-libres-como-quiero-ser-yo/
 2023: Las niñas del naranjelhttps://www.euskalkultura.eus/euskara/albisteak/gabriela-cabezon-camara-argentinarrak-katalina-de-erausoz-idatzi-eleberri-batek-2024ko-sor-juana-ines-saria-irabazi-du

 Ipuinak 
 2011: Le viste la cara a Dioshttps://web.archive.org/web/20240910050052/https://bienal.buenosaires.gob.ar/comunidad/627/gabriela-cabezon-camara  

 Eleberri grafikoak 
 2013: Beya (Le viste la cara a Dios)
 2015: Y su despojo fue una muchedumbre

 Sariak 
 2024: Bartzelona Hiria saria, Las niñas del naranjel eleberriarekin.https://www.pagina12.com.ar/709854-gabriela-cabezon-camara-gano-el-premio-literario-ciutat-de-b#:~:text=La%20escritora%20argentina%20Gabriela%20Cabez%C3%B3n,como%20mujer%20en%201592%20y|
 2024ː Konex Sariak, Platinozkoa eleberrien kategorian 2014-2017 aldian.https://www.fundacionkonex.org/n1484-ya-se-eligieron-los-konex-de-platino-y-el-konex-de-brillante
 2024: Sor Juana Inés de la Cruz saria, Las niñas del naranjel eleberriarekin.https://www.udg.mx/es/noticia/gabriela-cabezon-camara-obtiene-el-premio-de-literatura-sor-juana-ines-de-la-cruz-de-la-fil
 2024: Medifé Filba Fundazioaren saria, Las niñas del naranjel eleberriarekin.https://www.lanacion.com.ar/cultura/gabriela-cabezon-camara-gana-el-premio-fundacion-medife-filba-de-novela-con-un-clasico-desobediente-nid21112024

 Eraginak 
Gabriela Cabezón Cámara idazle desberdinen eragina onartu du. Hauek dira batzuk: Patricia Highsmith, Rodolfo Walsh, Néstor Perlongher eta Osvaldo Lamborghini.https://web.archive.org/web/20140703212329/http://www.losinrocks.com/libros/retrato-gabriela-cabezon-camara#.WBtrwfSYHTp

 Las niñas del naranjel 
Orain arte bere lan ezagunena eta sarituena da. Katalina Erauso euskalduna protagonista duen Gabriela Cabezón Cámara idazle argentinarraren Las niñas del naranjel eleberriak 'Sor Juana Inés de la Cruz' Saria bereganatu zuen 2024an. Sari honek gaztelaniaz idazten duten Latinoamerikako eta Karibeko emakume idazleen lanak saritzen dituela urtero 1993tik hona. Idazle argentinarrak abenduaren 4an eskuratuko du saria, Guadalajarako Nazioarteko Liburu Azokaren baitan. Katalina Erausoren bizitzaz Gabriela Cabezónek eskaintzen zuen ikuspegi berritzaileaz gain aipagarria da baita ere nobelaren hizkuntza aberastasuna. Izan ere, Urrezko Mendeko gaztelania, guaraniera eta euskara biltzen ditu idazle argentinarrak bere lanean. Euskarari dagokionez, Eider Rodríguez idazle errenteriarrak lagundu zion argentinarrari euskarazko pasarteekin.

Aurretik eleberriak beste bi sari jaso zituen: Bartzelona Hirikoa eta Medifé Filba Fundazioarena.

 Erreferentziak 

 Kanpo estekak 

Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Argentinako idazleak
Kategoria:Argentinako eleberrigileak
Kategoria:Argentinako ipuingileak
Kategoria:Argentinako feministak
Kategoria:Lesbiana feministak
Kategoria:LGBT idazleak
Kategoria:Argentinako kazetariak
Kategoria:Eleberri grafikoak